Nach Baliye 9: 'नच बलिये' में आईं मधुरिमा की मम्मी, फूट-फूटकर रोते हुए विशाल से बोलीं- औरत की रिस्पेक्ट...देखें Video  
'नच बलिये 9' का वीडियो हुआ वायरल
मधुरिमा की मम्मी आईं शो में
विशाल की जमकर ली खबर
Nach Baliye 9: 'नच बलिये 9' में सेलेब्रिटी जोड़ियां डांस का मुकाबला कर रही हैं और हर हफ्ते नया ड्रामा और मोड़ देखने को मिलता है. अब 'नच बलिये 9' की स्टार जोड़ी मधुरिमा तुली (Madhurima Tuli) और विशाल सिंह (Vishal Singh) हर हफ्ते अपनी जोरदार परफॉर्मेंस से जहां फैन्स का दिल जीतने में कोई कसर नहीं छोड़ती है, वहीं दोनों के बीच काफी तनाव भी देखा जा सकता है. 'नच बलिये 9 (Nach Baliye 9)' में इस हफ्ते पूरा माहौल काफी तनाव भरा हो जाएगा जब सेट पर मधुरिमा की मम्मी विद्या पंत तुली आएंगी और वे विशाल को सबक सिखाती नजर आएंगी. स्टार प्लस के शो 'नच बलिये 9 (Nach Baliye 9)' का ये वीडियो सोशल मीडिया पर खूब वायरल हो रहा है. 
A post shared by StarPlus (@starplus) on Aug 23, 2019 at 1:04am PDT
'नच बलिये 9 (Nach Baliye 9)' में मधुरिमा की मम्मी विद्या पंत तुली ने विशाल से मुखातिब होते हुए कहा, 'मैं विशाल के लिए आई हूं. मैं विशाल से यह पूछने आई हूं कि विशाल आप क्यों बदल गए. आप लड़ो नोकझोंक करो. नोकझोंक में गरिमा होनी चाहिए. सामने वाले को खराब न लगे, भद्दा न लगे. आप लोग सेलेब्रिटी हो, जैसे आपके सामने बैठे हैं, अगर वो ऐसा बिहेव करेंगे तो कोई सीखेगा. विशाल...बेटा...औरत की रिस्पेक्ट बहुत जरूरी है...बहुत जरूरी है...' इस तरह वह फूट-फूटकर रोने लगती हैं. 
'नच बलिये 9 (Nach Baliye 9)' में मधुरिमा और विशाल खूब धूम मचा रहे हैं. विशाल मधुरिमा के एक्स बॉयफ्रेंड है. अकसर शो में दोनों के बीच तनातनी देखने को मिल जाती है. इसी वजह से मधुरिमा की मम्मी आई थीं, और उन्होंने विशाल को सीख देने की कोशिश की.  वैसे भी नच बलिये में हर हफ्ते तूफानी परफॉर्मेंस देखने को मिलती है. बता दें कि 'नच बलिये 9' के प्रोड्यूसर इस बार सलमान खान हैं.